ประกาศสำนักงานหลักประกันสุขภาพแห่งชาติ

เรื่อง กำหนดให้หน่วยบริการในสังกัดองค์การบริหารส่วนจังหวัดพะเยา เป็นหน่วยงานรับคำขอลงทะเบียน เพื่อเลือกหรือเปลี่ยนแปลงหน่วยบริการประจำ

พ.ศ. ๒๕๖๗

โดยที่เป็นการสมควรกำหนดให้มีหน่วยงานทำหน้าที่รับคำขอลงทะเบียนของผู้มีสิทธิหลักประกันสุขภาพแห่งชาติ ในการเลือกหรือเปลี่ยนแปลงหน่วยบริการประจำตามกฎหมายว่าด้วยหลักประกันสุขภาพแห่งชาติ เพื่ออำนวยความสะดวกให้ประชาชนเข้าถึงบริการสาธารณสุขได้อย่างมีประสิทธิภาพ

อาศัยอำนาจตามความในมาตรา 5 วรรคหนึ่ง มาตรา 26 (7) และ (12) และมาตรา 36 (2)
แห่งพระราชบัญญัติหลักประกันสุขภาพแห่งชาติ พ.ศ. ๒๕๔๕ ประกอบกับบันทึกความร่วมมือกำหนดหน่วยงานรับคำขอลงทะเบียนเพื่อเลือกหน่วยบริการหรือเปลี่ยนแปลงหน่วยบริการประจำ ระหว่างสำนักงานหลักประกันสุขภาพแห่งชาติกับองค์การบริหารส่วนจังหวัดพะเยา ที่ ๓/๒๕๖๗ ลงวันที่ ๑๑ กรกฎาคม พ.ศ. ๒๕๖๗ เลขาธิการสำนักงานหลักประกันสุขภาพแห่งชาติ จึงออกประกาศไว้ดังต่อไปนี้

ข้อ 1 ประกาศนี้เรียกว่า “ประกาศสำนักงานหลักประกันสุขภาพแห่งชาติ เรื่อง การกำหนดให้หน่วยบริการในสังกัดองค์การบริหารส่วนจังหวัดพะเยา เป็นหน่วยงานรับคำขอลงทะเบียนเพื่อเลือกหรือเปลี่ยนแปลงหน่วยบริการประจำ พ.ศ. ๒๕๖๗”

ข้อ 2 ประกาศนี้ใช้บังคับตั้งแต่บัดนี้เป็นต้นไป

ข้อ 3 ให้หน่วยบริการตามกฎหมายว่าด้วยหลักประกันสุขภาพแห่งชาติ ในสังกัดองค์การบริหารส่วนจังหวัดพะเยาทุกประเภท เป็นหน่วยงานรับคำขอลงทะเบียนเพื่อเลือกหน่วยบริการเป็นหน่วยบริการประจำ หรือเปลี่ยนแปลงหน่วยบริการประจำ

ข้อ 4 ให้หน่วยบริการตามข้อ 3 มีอำนาจหน้าที่ ดังต่อไปนี้

(1) รับแบบคำขอลงทะเบียนเลือกหน่วยบริการประจำหรือเปลี่ยนแปลงหน่วยบริการประจำและหลักฐานประกอบการขอลงทะเบียนจากประชาชน กรุณาลงทะเบียนแบบ E-FORM หากประชาชนแสดงบัตรประจำตัวประชาชนแบบอเนกประสงค์ (Smart Card) โดยเจ้าหน้าที่ของสำนักงานรับคำขอลงทะเบียน
(2)ตรวจสอบแบบคำขอลงทะเบียนเลือกหน่วยบริการประจำหรือเปลี่ยนแปลงหน่วยบริการประจำของสถานประกอบการขอลงทะเบียน และบันทึกช่องทางการลงทะเบียนเลือกหน่วยบริการประจำและการขอเปลี่ยนแปลงหน่วยบริการประจำ กรุณาลงทะเบียนแบบ E-FORM หากใช้บัตรประจำตัวประชาชนแบบอเนกประสงค์ (Smart Card) จากเครื่องอ่านบัตรประจำตัวประชาชน (Smart Card Reader)

(๓) เก็บรวบรวมหลักฐานการขอลงทะเบียนที่ผ่านการตรวจสอบความถูกต้องแล้ว โดยจัดเก็บไว้ที่หน่วยงานรับคำขอลงทะเบียนเพื่อตรวจสอบ และทำลายแบบคำขอและเอกสารหลักฐานประกอบการขอลงทะเบียนตามแนวทางที่สำนักงานหลักประกันสุขภาพแห่งชาติกำหนด

(๔) ยืนยันตอบรับแบบคำขอลงทะเบียนด้วยใบรับรองการลงทะเบียนสิทธิหลักประกันสุขภาพแห่งชาติ ให้กับประชาชนผู้ยื่นคำขอ

(๕) กรณีที่หน่วยงานรับคำขอลงทะเบียนเป็นหน่วยบริการประจำ จะได้รับข้อมูลการลงทะเบียนที่ได้รับการประมวลผลรายรอบทุกรอบ เพื่อแจ้งประชาชนทราบและใช้ประโยชน์ในการจัดบริการและตรวจสอบการจัดสรรงบเหมาจ่ายรายหัวในพื้นที่รับผิดชอบ และพัฒนาแนวทางปรับปรุงคุณภาพของระบบการลงทะเบียน

(๖) บันทึกการแก้ไขข้อมูลสิทธิการรักษาพยาบาลของบุคคล เฉพาะในกรณีที่ข้อมูลของบุคคลนั้นปรากฏข้อมูลว่าเป็นผู้มีสิทธิการรักษาพยาบาลตามกฎหมายอื่น แต่มีหลักฐานยืนยันว่าเป็นผู้ที่ไม่มีสิทธิการรักษาพยาบาลตามกฎหมายนั้น ๆ แล้ว ทั้งนี้เพื่อให้บุคคลดังกล่าว ได้รับสิทธิตามพระราชบัญญัติหลักประกันสุขภาพแห่งชาติ พ.ศ. ๒๕๔๕

ข้อ ๕ ให้การดำเนินการของหน่วยบริการตามกฎหมายว่าด้วยหลักประกันสุขภาพแห่งชาติ ในสังกัดองค์การบริหารส่วนจังหวัดพะเยาทุกประเภท ที่ได้ดำเนินการตามอำนาจหน้าที่ในข้อ ๔ ตั้งแต่วันที่ ๑๑ กรกฎาคม พ.ศ. ๒๕๖๗ ซึ่งเป็นวันที่สำนักงานหลักประกันสุขภาพแห่งชาติและองค์การบริหารส่วนจังหวัดพะเยาได้ลงนามในบันทึกความร่วมมือกำหนดหน่วยงานรับคำขอลงทะเบียนเพื่อเลือกหน่วยบริการหรือเปลี่ยนแปลงหน่วยบริการประจำ ถือเป็นการดำเนินการตามประกาศนี้

ข้อ ๖ ให้เลขาธิการสำนักงานหลักประกันสุขภาพแห่งชาติรักษาระชกาตามประกาศนี้

ประกาศ ณ วันที่ ๒๘ กันยายน พ.ศ. ๒๕๖๗
เจ็ด ธรมธัชอารี
เลขาธิการสำนักงานหลักประกันสุขภาพแห่งชาติ